Briey - Wikipedia

# Briey

### Frå Wikipedia – det frie oppslagsverket

Briey

Byvåpenet til Briey

Styresmakter
Land Region Departement | Frankrike Lorraine Meurthe-et-Moselle
Geografi
Flatevidd - By | 27,13 km²
Innbyggjarar - By (1999) - folketettleik | 4 858 179/km²
Koordinatar | 49°15′″N 05°56′″E﻿ Koordinatar: 49°15′″N 05°56′″E﻿
Høgd over havet | 240 m
Tidssone | CET (UTC+1)
Diverse annan informasjon
Postnummer | 54150
Heimeside: www.ville-briey.fr

Briey er ein by og kommune nordaust i Frankrike. Han er sous-préfecture (underprefektur) i departementet Meurthe-et-Moselle i regionen Lorraine.

Byen ligg i ei bratt dalside ved elva Woigot. Byen har mista innbyggjarar jamnt og trutt gjennom 1900-talet, og har i dag om lag 5 000 innbyggjarar.

## [endre] Geografi

Briey er ein del av det som ein gong var ei større gruppe med tungt industrialiserte landsbyar. Elva Woigot, ei av sideelvane til Orne, renn gjennom byen.

## [endre] Historie

Opphavet til namnet Briey kjem frå det keltiske ordet «Briga», som tyder «festning». Grevane av Bar hadde eit slott her i 1072. Briey fekk byprivilegiar i 1263. Dei turbulente åra etter Svartedauden i 1348-1349 og eit skifte i den økonomiske makta førte til mykje vald i området, og i 1369 vart Briey brend ned av ein styrke frå Metz.

Briey vart erobra av Karl I av Burgund i 1475, rasert av protestantar i hugenottkrigen i 1591 og erobra av den svenske hæren under trettiårskrigen i 1635. Byen vart òg okkupert ei kort stund av den russiske hæren i løpet av dei siste dagane av napoleonkrigane i 1815.

I 1801 vart Briey underprefektur i departementet Moselle. Etter den fransk-prøyssiske krigen vart det meste av Moselle ein del av Tyskland etter Frankfurttraktaten. Restane av Moselle vart ein del av departementet Meurthe-et-Moselle. Då Frankrike fekk tilbake Lorraine etter Versaillestraktaten i 1919 valde ein å ikkje føre Briey tilbake til det opphavlege departementet.

## [endre] Bakgrunnsstoff

Commons har multimedia som gjeld: Briey
Henta frå «http://nn.wikipedia.org../../../b/r/i/Briey.html»

Kategoriar: Haut-Rhin | Byar i Frankrike | Byar i Lorraine

##### Views

- Innhaldsside
- Diskusjon
- Noverande versjon

##### Søk

##### På andre språk

- Cebuano
- Deutsch
- English
- Français
- Italiano
- Lëtzebuergesch
- Nederlands
- Polski
- Português
- Română
- Српски / Srpski
- Tiếng Việt